ai4bharat/Pralekha huggingface dataset:
రక్షణ మంత్రిత్వ శాఖ
అత్యాధునిక సామర్ధ్యాలను థాయ్లాండ్కు ప్రదర్శించిన భారతీయ రక్షణ పరిశ్రమలు
రక్షణ పరిశ్రమల అత్యాధునిక సామర్ధ్యాలను ప్రదర్శిస్తూ, ఇరుదేశాల మధ్య ద్వైపాక్షిక రక్షణ సహకారాన్ని పెంపొందించేందుకు రాయల్ థాయ్ ఎయిర్ ఫోర్స్  డిప్యూటీ చీఫ్ ఆఫ్ ఎయిర్ స్టాఫ్ పిబూన్ వొర్రావనప్రీచా నాయకత్వంలోని థాయ్లాండ్ బృందానికి న్యూఢిల్లీలో 22 జూన్ 2023న రక్షణ మంత్రిత్వ శాఖకు చెందిన రక్షణ ఉత్పత్తి విభాగం చర్చలతో కూడిన సమావేశాన్ని నిర్వహించింది.
ఇరు దేశాల మధ్య ద్వైపాక్షిక రక్షణ సహకారాన్ని బలోపేతం చేయడంలో ముఖ్యమైన మైలురాయికి సంకేతంగా థాయ్ బృందానికి భారతీయ రక్షణ పరిశ్రమలు అత్యాధునిక రక్షణ సామర్ధ్యాలను ప్రదర్శించాయి. ఈ కార్యక్రమాన్ని పరస్పర అవగాహనను తీవ్రతరం చేయడం, సంభావ్య భాగస్వాములను అన్వేషించడం,ప్రాంతీయ భద్రతకు దోహదం చేయడాన్ని లక్ష్యాన్ని పెట్టుకుని నిర్వహించారు.
ఈ కార్యక్రమం సందర్భంగా, రక్షణ సంబంధాలను బలోపేతం చేసుకోవడం, ఉమ్మడి పరిశోధనల కోసం మార్గాలను అన్వేషించడం, సాంకేతిక బదిలీ, వ్యూహాత్మక భాగస్వామ్యాలకు కట్టుబడి ఉండాలని ఇరు పక్షాలూ కూడా నిబద్ధతను వ్యక్తం చేశాయి. రక్షణ పరిశోధన, అభివృద్ధి, ఉమ్మడి విన్యాసాలు, సామర్ధ్య నిర్మాణ చొరవలు సహా పరస్పర ప్రయోజనాలకు సంబంధించిన రంగాలకు మార్గాన్ని వేసేలా ప్రెజెంటేషన్లు, చర్చలు ఉన్నాయి.
ఆర్థిక మంత్రిత్వ శాఖ
సి.ఓ.పి.-26 అధ్యక్షులుగా నియమితులైన గౌరవనీయులు అలోక్ శర్మ తో వాతావరణ మార్పుకు సంబంధించిన వివిధ సమస్యలపై చర్చించిన - ఆర్ధికమంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్, సి.ఓ.పి.-26 అధ్యక్షులుగా నియమితులైన గౌరవనీయులు అలోక్ శర్మను ఈ రోజు, ఇక్కడ కలిసి, వాతావరణ మార్పు ముఖ్యంగా సి.ఓ.పి.-26 కి సంబంధించిన వివిధ సమస్యలపై చర్చించారు.
యు.ఎన్.ఎఫ్.సి.సి.సి. మరియు పారిస్ ఒప్పంద లక్ష్యాల దిశగా కొన్ని జి.-20 దేశాలలో ఒకటిగా ఉన్న భారతదేశం, వాతావరణ మార్పులను ఎదుర్కోవడానికి నిర్ణయాత్మక చర్యలు తీసుకున్నట్లు ఆర్థిక మంత్రి పేర్కొన్నారు. 2030 నాటికి 450 గిగా వాట్ల పునరుత్పాదక ఇంధన లక్ష్యానికి ప్రభుత్వం కట్టుబడి ఉందనీ, ఆ దిశగా, కట్టుదిట్టమైన చర్యలు తీసుకుంటోందనీ, శ్రీమతి సీతారామన్ తెలియజేశారు. ఈ పునరుత్పాదక ఇంధనంలో ఇప్పటికే, 100 గిగా వాట్లు సాధించినట్లు కూడా ఆమె తెలియజేశారు. ఇతర ముఖ్యమైన కార్యక్రమాలలో, హైడ్రోజన్ ఎనర్జీ మిషన్ లో చేసిన విస్తృతమైన కృషి గురించి, ఆమె, ప్రత్యేకంగా పేర్కొన్నారు.
వివిధ వేదికలలో వాతావరణ మార్పులపై కొనసాగుతున్న చర్చల నేపథ్యంలో, వాతావరణ న్యాయంపై సంభాషణల గురించి ప్రస్తావిస్తూ, పేదల పట్ల కరుణ భావాన్ని ప్రదర్శించవలసిన అవసరం ఎంతైనా ఉందని, శ్రీమతి సీతారామన్ సూచించారు. అభివృద్ధి చెందుతున్న దేశాలకు సంవత్సరానికి 100 బిలియన్ డాలర్లు అందించాలన్న అభివృద్ధి చెందిన దేశాల నిబద్ధత సాకారమౌతుందనీ, సి.ఓ.పి.- 26 లో ఆర్ధిక పరమైన కొత్త సామూహిక లక్ష్యాలపై ఫలితం సానుకూలంగా ఉంటుందనీ ఆర్థిక మంత్రి ఆశాభావం వ్యక్తం చేశారు.
ఉప రాష్ట్రపతి సచివాలయం
కోవిడ్ – 19 వైరస్ వ్యాప్తి గురించి తెలుసుకునే మురుగు నీరు, వాయు నిఘా వ్యవస్థ గురించి గౌరవ ఉపరాష్ట్రపతికి సాంకేతిక ప్రదర్శన ఇచ్చిన సీఎస్ఐఆర్ డైరెక్టర్ జనరల్
· సీఎస్ఐఆర్ ప్రయోగశాలలు దేశవ్యాప్తంగా చేస్తున్న వివిధ కార్యక్రమాల గురించి వివరణ
· భారత పార్లమెంట్ లో ఏర్పాటు చేయదలిచిన వ్యవస్థ గురించి తెలియజేసిన డీజీ
· లోక్ సభ స్పీకర్ మరియు కేంద్ర ప్రభుత్వంతో మాట్లాడతానని హామీ ఇచ్చిన ఉపరాష్ట్రపతి
కోవిడ్ -19 వ్యాప్తిని తెలుసుకునేందుకు భారత పార్లమెంట్ లో సీఎస్ఐఆర్ ఏర్పాటు చేయాలనుకుంటున్న మురుగునీటి మరియు వాయు నిఘా వ్యవస్థకు సంబంధించిన ప్రదర్శనను గౌరవ భారత ఉపరాష్ట్రపతి మరియు రాజ్యసభ ఛైర్మన్ శ్రీ ముప్పవరపు వెంకయ్య నాయుడు ఈరోజు హైదరాబాద్ లో తిలకించారు. కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  డైరక్టర్ జనరల్ డాక్టర్ శేఖర్ సి.మాండే ఉపరాష్ట్రపతికి ఈ అంశాలను వివరించారు.
డాక్టర్ మాండేతో కలిసి సెంటర్ ఫర్ సెల్యులార్ అండ్ మాలిక్యులర్ బయాలజీ  డైరెక్టర్ డాక్టర్ రాకేశ్ మిశ్రా, ఇండియన్ ఇనిస్టిట్యూట్ ఆఫ్ కెమికల్ టెక్నాలజీ  డైరక్టర్ డాక్టర్ ఎస్.చంద్రశేఖర్, ఐఐసీటీ నుంచి డాక్టర్ వెంకట మోహన్, నాగపూర్ ఎన్ఈఈఆర్ఐ నుంచి డాక్టర్ ఆత్యా కప్లీ ఈ కార్యక్రమంలో పాల్గొన్నారు.
ఇందులో భాగంగా సీఎస్ఐఆర్ ప్రయోగశాలలు చేపట్టిన వివిధ కార్యకలాపాల గురించి డాక్టర్ మాండే ఉపరాష్ట్రపతికి వివరించారు.
మురుగు నీటి నిఘా కోవిడ్ సోకిన వారి సంఖ్య యొక్క గుణాత్మక మరియు పరిమాణాత్మక అంచనాను అందిస్తుందని, అలాగే వ్యక్తుల భారీ స్థాయిలో పరీక్షలు సాధ్యం కానప్పటికీ, కోవిడ్ వ్యాప్తిని అర్థం చేసుకోవడానికి ఇది ఉపయోగపడుతుందని సీఎస్ఐఆర్ డైరెక్టర్ జనరల్ ఉపరాష్ట్రపతికి వివరించారు. సమాజంలో వివిధ ప్రదేశాల్లో వ్యాధి యొక్క ప్రాబల్యాన్ని సరైన సమయంలో సమగ్రంగా పర్యవేక్షించేందుకు ఇది ఓ కొలమానంగా ఉపయోగపడుతుందని వివరించారు. అదే విధంగా రోగ లక్షణాలు ఉన్న వ్యక్తులతో పాటు, రోగ లక్షణాలు లేని వ్యక్తుల విసర్జితాల్లో వైరస్ ఉంటే తెలుసుకునే అవకాశం ఉందని, దీని ద్వారా వైరస్ గురించి సంపూర్ణ అవగాహనకు వచ్చే అవకాశం ఉంటుందని డాక్టర్ మాండే ఉపరాష్ట్రపతికి వివరించారు.
హైదరాబాద్, ప్రయాగ్ రాజ్ , ఢిల్లీ, కోల్ కతా, ముంబై, నాగపూర్, పుదుచ్చేరి మరియు చెన్నై లలో వైరస్ సంక్రమణ ధోరణి గురించి తెలుసుకునేందుకు చేపట్టిన మురుగు నీటి నిఘా యొక్క వివరాలను తెలియజేసిన డైరక్టర్ జనరల్, ఇది ఎలాంటి పరీక్షలు అవసరం లేకుండానే పూర్తి స్థాయిలో వైరస్ బారిన పడ్డ వారి సంఖ్యను అంచనా వేస్తుందని, అదే సమయంలో పరీక్షలు చేయించుకునే పద్ధతిలో పరీక్షలు చేయించుకున్న వారి సంఖ్య మీద, వైరస్ బారిన పడిన వారి సంఖ్య ఆధారపడి ఉంటుందని తెలిపారు.
కోవిడ్ -19 మురుగు నీటి నిఘా ద్వారా వ్యాధి యొక్క ప్రస్తుత ఎపిడెమియాలజీని అర్థం చేసుకోవడమే గాక, భవిష్యత్తులో కోవిడ్ -19 వ్యాప్తిని త్వరగా మరియు సులభంగా గుర్తించేందుకు ఒక ఉపయోగకరమైన సాధనంగా పని చేస్తుందని డాక్టర్ మాండే తెలిపారు.
వైరల్ కణాలు మరియు వ్యాప్తి ముప్పును పర్యవేక్షించడానికి గాలి నమూనా వ్యవస్థ ఏర్పాటు అవసరం ఉందని ఆయన పేర్కొన్నారు.
సీఎస్ఐఆర్ దేశంలో వివిధ రంగాల్లో చేస్తున్న శాస్త్రీయ ప్రయోగాలను డా. మండే బృందం సవివరంగా ఉపరాష్ట్రపతికి వివరించారు. సీఎస్ఐఆర్ చేస్తున్న కృషిని, పరిశోధనలను ఉపరాష్ట్రపతి అభినందించారు. శాస్త్రవేత్తల కృషిని ప్రత్యేకంగా అభినందించిన ఉపరాష్ట్రపతి, లోక్ సభ స్పీకర్ శ్రీ ఓం బిర్లా మరియు కేంద్ర ప్రభుత్వంతో ఈ విషయం గురించి చర్చించనున్నట్లు ప్రతినిధి బృందానికి హామీ ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
73.82 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.51 శాతానికి చేరిన రికవరీ రేటు
గత 24 గంటల్లో 28,591 కొత్త కేసులు నమోదు
మొత్తం కేసుల్లో క్రియాశీల కేసులు  1.16 శాతం
వారపు పాజిటివిటీ రేటు  గత 79 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 73.82 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 72,86,883 డోసులతో కలిపి, మొత్తంగా 73.82 కోట్ల డోసులను  టీకా కార్యక్రమం అధిగమించింది. 75,25,766 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
10363703
|
|
రెండో డోసు
|
|
8587937
|
|
ఎఫ్ఎల్డబ్ల్యూలు
|
|
మొదటి డోసు
|
|
18336456
|
|
రెండో డోసు
|
|
13991469
|
|
18-44 ఏళ్ల వారు
|
|
మొదటి డోసు
|
|
296771856
|
|
రెండో డోసు
|
|
42838102
|
|
45-59 ఏళ్ల వారు
|
|
మొదటి డోసు
|
|
142908025
|
|
రెండో డోసు
|
|
62511101
|
|
60 ఏళ్లు పైబడినవారు
|
|
మొదటి డోసు
|
|
92721925
|
|
రెండో డోసు
|
|
49176804
|
|
మొత్తం
|
|
73,82,07,378
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 34,848 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,24,09,345కు పెరిగింది.
దేశవ్యాప్త రికవరీ రేటు 97.51 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 77వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 28,591 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,84,921. దేశంలోని మొత్తం పాజిటివ్ కేసుల్లో ఇది 1.16 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,30,125 పరీక్షలు చేశారు. దేశవ్యాప్తంగా ఇప్పటివరకు 54.18 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.17 శాతంగా ఉంది. గత 79 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.87 శాతంగా ఉంది. రోజువారీ పాజిటివిటీ రేటు గత 13 రోజులుగా 3 శాతం కంటే తక్కువగా, 97 రోజులుగా 5 శాతం కంటే తక్కువగా నమోదవుతోంది.
గనుల మంత్రిత్వ శాఖ
మార్చి 2023లో 6.8 శాతం పెరిగిన ఖనిజ ఉత్పత్తి
మార్చి, 2023  నెలలో మైనింగ్ మరియు క్వారీ రంగం యొక్క ఖనిజ ఉత్పత్తి సూచిక 154.2 వద్ద నిలిచింది. మార్చి, 2022 నెల స్థాయితో పోలిస్తే ఇది 6.8 శాతం ఎక్కువ. ఇండియన్ బ్యూరో ఆఫ్ మైన్స్  వెలువరించిన తాత్కాలిక డేటా ప్రకారం 2022-23 సంవత్సరం ఏప్రిల్-మార్చి కాలానికి సంచిత వృద్ధి గత సంవత్సరం సంబంధిత కాలంలో 5.8 శాతంగా నిలిచింది. మార్చి, 2023లో ముఖ్యమైన ఖనిజాల ఉత్పత్తి స్థాయి ఈ విధంగా ఉంది: బొగ్గు 1078 లక్షల టన్నులు, లిగ్నైట్ 46 లక్షల టన్నులు, సహజ వాయువు  2890 మిలియన్ క్యూ. మీటర్, పెట్రోలియం  25 లక్షల టన్నులు, బాక్సైట్ 2115 వేల టన్నులు, క్రోమైట్ 555 వేల టన్నులు, రాగి కాన్సన్ట్రేట్ 12 వేల టన్నులు, బంగారం 161 కిలోలు, ముడి ఇనుము 281 లక్షల టన్నులు, సీసం 42 వేట టన్నులు, ముడి మాంగనీస్ 311 వేల టన్నులు, జింక్ కాన్సన్ట్రేట్ 181 వేల టన్నులు, సున్నపు రాయి 402 లక్షల టన్నులు,
ఫాస్ఫోరైట్ 220 వేల టన్నులు, మాగ్నసైట్ 11 వేల టన్నులు, డైమండ్ 3 క్యారెట్లు.
అంతకు ముందు ఏడాది ఇదే కాలంతో పోలిస్తే మార్చి, 2023 సానుకూల వృద్ధి చూపిన ముఖ్యమైన ఖనిజాలు: రాగి , క్రోమైట్ , ఫాస్ఫోరైట్ , మాంగనీస్ ధాతువు , బొగ్గు , సున్నపురాయి  %), సీసం , ఇనుప ఖనిజం , బాక్సైట్ , మరియు సహజ వాయువు  .
ప్రధాన మంత్రి కార్యాలయం
పిఎమ్ఒ మరియు ఎస్పిజి ల అధికారులతో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు లోక్ కళ్యాణ్ మార్గ్ లో పిఎమ్ఒ అధికారులను మరియు ఎస్పిజి సిబ్బందిని కలుసుకొన్నారు; వారికి కొత్త సంవత్సర శుభాకాంక్షలు ఇచ్చిపుచ్చుకొన్నారు. ఈ ఆత్మీయ సమావేశంలో 1000 మందికి పైగా పాల్గొన్నారు. వారు చేస్తున్నటు వంటి మంచి పనిని ప్రధాన మంత్రి మెచ్చుకొన్నారు. రానున్న కాలంలో సైతం వారు వారి ప్రయత్నాలను ఇదే మాదిరిగా కొనసాగించాలంటూ ప్రధాన మంత్రి వారిని ఉత్సాహపరచారు.
హోం మంత్రిత్వ శాఖ
జమ్మూ కాశ్మీర్ పర్యటన రెండో రోజున ఈ రోజు శ్రీనగర్లో బలిదాన్ స్తంభానికి శంకుస్థాపన చేసి, జమ్మూ కాశ్మీర్ పోలీసు అమరవీరుల కుటుంబ సభ్యులతో సమావేశమై నియామక పత్రాలు అందజేసిన కేంద్ర హోం, సహకార మంత్రి శాఖ శ్రీ అమిత్ షా
జమ్మూ కాశ్మీర్ సాహసవంతులు, ధైర్యశాలుల భూమి, దేశ సేవలో అమరులైన వారి జ్ఞాపకార్థం బలిదాన స్థూపం నిర్మాణం.. ట్వీట్లో పేర్కొన్న శ్రీ అమిత్ షా .
బలిదాన స్థూపం అమరవీరుల స్మృతి ని చిరస్థాయిగా ఉండేలా చూసి యువతలో దేశభక్తి ప్రేరేపిస్తుంది.. శ్రీ అమిత్ షా
కాశ్మీర్ ప్రజలు శాంతి కోసం కట్టుబడి ఉన్నారని చెప్పడానికి ఉగ్రవాదులతో పోరాడుతూ, అమాయక ప్రజలకు భద్రత కల్పిస్తూ తమ ప్రాణాలను అర్పించిన జమ్మూ కాశ్మీర్ పోలీసుల త్యాగం నిదర్శనం.
జమ్మూ కాశ్మీర్ పోలీసు అమరవీరుల కుటుంబ సభ్యులతో సమావేశం అయ్యాను. అమరవీరుల కుటుంబ సభ్యులకు జమ్మూ కాశ్మీర్ ప్రభుత్వం తరపున నియామక పత్రాలు అందజేసాను.. ట్వీట్ లో శ్రీ అమిత్ షా
జమ్మూ కాశ్మీర్ పర్యటన రెండో రోజునలో భాగంగా కేంద్ర హోం, సహకార మంత్రి శాఖ శ్రీ అమిత్ షా ఈ రోజు శ్రీనగర్లో బలిదాన్ స్తంభానికి శంకుస్థాపన చేశారు. శ్రీ షా జమ్మూ కాశ్మీర్ పోలీసు అమరవీరుల కుటుంబ సభ్యులతో సమావేశమై వారికి నియామక పత్రాలు అందజేశారు. దీనికి సంబంధించి ట్వీట్ చేసిన శ్రీ అమిత్ షా “ దేశ ధైర్యసాహసాలు, శౌర్యానికి పుట్టినిల్లు జమ్మూ కాశ్మీర్. అమర వీరుల పరాక్రమాన్ని,త్యాగాన్ని చిరస్థాయిగా నిలిపేందుకు ఈరోజు శ్రీనగర్లోని ప్రతాప్ పార్కులో ' బలిదాన స్థూపం' నిర్మాణానికి శంకుస్థాపన చేసాను.బలిదాన స్థూపం అమరవీరుల స్మృతి ని చిరస్థాయిగా నిలిపి యువతలో దేశభక్తిని ప్రేరేపిస్తుంది' అని పేర్కొన్నారు.
“ఉగ్రవాదులతో పోరాడుతూ అమాయక ప్రజల ప్రాణాలకు భద్రత కల్పిస్తూ తమ ప్రాణాలను అర్పించిన జమ్మూ కాశ్మీర్ పోలీసు సిబ్బంది తయాగం కలకాలం గుర్తుంటుంది. కాశ్మీర్ మరియు ప్రజలు శాంతికి కట్టుబడి ఉన్నారనడానికి నిదర్శనం. ఈ రోజు శ్రీనగర్లో అమరవీరుల కుటుంబ సభ్యులను కలుసుకున్నాను. అమరవీరుల సన్నిహిత బంధువులకు జమ్మూ కాశ్మీర్ ప్రభుత్వం తరపున నియామక పత్రాలు అందజేసాను' అని శ్రీ అమిత్ షా తెలిపారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశవ్యాప్తంగా 5.45 లక్షల చౌక ధరల దుకాణాల ద్వారా 80.10 కోట్ల మంది లబ్ధిదారులకు ప్రజా పంపిణీ వ్యవస్థ ప్రయోజనాలు
దేశవ్యాప్తంగా 2023 జూన్ 30 నాటికి, దాదాపు 80.10 కోట్ల మంది ఎన్ఎఫ్ఎస్ఏ లబ్ధిదారులు [అంత్యోదయ అన్న యోజన - 8.95 కోట్లు; ప్రాధాన్యతా గృహాలు - 71.15 కోట్లు] 5.45 లక్షల ఎఫ్ పిఎస్ ధరల షాపులు  షాపుల ద్వారా దేశంలో ప్రజా పంపిణీ వ్యవస్థ ప్రయోజనాలు పొందుతున్నారు.
లక్షిత ప్రజా పంపిణీ వ్యవస్థ  కంట్రోల్ ఆర్డర్ 2015 ప్రకారం, రేషన్ కార్డ్లు/లబ్దిదారుల జాబితా సమీక్ష, అనర్హులు/నకిలీ రేషన్ కార్డ్ల గుర్తింపు, అర్హులైన లబ్ధిదారులు/గృహాలను చేర్చడం సంబంధిత రాష్ట్ర/యూటీ ప్రభుత్వ బాధ్యత. నిజమైన లబ్ధిదారుల రేషన్ కార్డ్లు తొలగించకుండా/సస్పెండ్ కు గురికాకుండా ప్రతి కేసు సరైన ధృవీకరణ  చేపట్టాలని రాష్ట్రాలు/యూటీలకు సూచించింది. అంతేకాకుండా, జాతీయ ఆహార భద్రతా చట్టం  సీలింగ్ పరిమితి కింద రద్దు చేసిన రేషన్ కార్డ్ల స్థానంలో అర్హత ఉన్న కుటుంబాలు/లబ్దిదారులకు రాష్ట్రాలు/యూటీలు క్రమం తప్పకుండా కొత్త రేషన్ కార్డ్లను జారీ చేస్తాయి. దీని ప్రకారం, సంబంధిత రాష్ట్రం/యూటీ అర్హులైన లబ్ధిదారులను గుర్తించి, జాతీయ ఆహార భద్రతా చట్టం  సీలింగ్ పరిమితిలోపు లబ్ధిదారుల సంఖ్యలో ఏదైనా మార్పు కోసం కేంద్ర ప్రభుత్వానికి తెలియజేస్తాయి .
పబ్లిక్ డిస్ట్రిబ్యూషన్ సిస్టమ్ లో బ్లాక్చెయిన్ టెక్నాలజీని ఉపయోగించడం ప్రస్తుతానికి కేంద్ర ప్రభుత్వ పరిశీలనలో లేదు. ఈ సమాచారాన్ని వినియోగదారుల వ్యవహారాలు, ఆహారం, ప్రజా పంపిణీ శాఖ మంత్రి శ్రీమతి సాధ్వి నిరంజన్ జ్యోతి తెలిపారు, రాజ్యసభలో ఈరోజు లిఖితపూర్వక సమాధానం ఇచ్చారు.
ఆర్థిక మంత్రిత్వ శాఖ
తమిళనాడు లో సోదాలు నిర్వహించిన ఆదాయం పన్ను శాఖ
ఆభరణాలు, వస్త్రాలు, గృహోపకరణాల రిటైల్ విక్రయాలను సాగిస్తున్న తమిళనాడుకు చెందిన రెండు సంస్థలపై ఆదాయం పన్ను శాఖ అధికారులు 01.12.2021న దాడులు చేసి సోదాలు నిర్వహించారు. చెన్నై, కోయంబత్తూరు, మధురై మరియు తిరునెల్వేలి లో ఈ సంస్థలు అనేక దుకాణాలను ఏర్పాటు చేసి కార్యకలాపాలు నిర్వహిస్తున్నాయి. ఈ రెండు సంస్థలకు చెందిన 37 ప్రాంతాల్లో ఆదాయం పన్ను శాఖ అధికారులు దాడులు నిర్వహించారు.
అధికారులు దాడి చేసి సోదాలు నిర్వహించిన ఒక సంస్థ తన రికార్డులను తారుమారు చేసి అమ్మకాలు జరగనట్టుగా చూపించింది. గత కొన్ని సంవత్సరాలుగా ఈ సంస్థ 1000 కోట్ల రూపాయలకు పైగా విలువ చేసే అమ్మకాల వివరాలను తొక్కి పెట్టిందని అధికారులు గుర్తించారు. సంస్థ ఆవరణలో నిర్వహించిన సోదాల్లో దీనికి సంబంధించిన పత్రాలను అధికారులు స్వాధీనం చేసుకున్నారు. ఇదేవిధంగా, గత కొద్ది సంవత్సరాలుగా ఈ సంస్థ వస్త్ర, ఆభరణాల విభాగాలు లెక్కల్లో చూపకుండా 150 కోట్ల రూపాయల నగదు కొనుగోళ్లు చేసిందని అధికారులు గుర్తించారు.
అధికారులు దాడులు, సోదాలు నిర్వహించిన మరో సంస్థ 80 కోట్ల రూపాయల విలువ చేసే ఆర్థిక అవకతవకలకు పాల్పడినట్టు వెల్లడయింది. ఈ సంస్థ నుంచి స్వాధీనం చేసుకున్న పత్రాలు పరిశీలించిన అధికారులు దీనిలో నకిలీ బిల్లుల రూపంలో పన్ను చట్ట వ్యతిరేక కార్యక్రమాలు జరిగాయని నిర్ధారించారు. ఎంపిక చేసిన సంస్థల నుంచి నకిలీ బిల్లులను పొంది వీటి ద్వారా ఈ సంస్థ తన ఆదాయాన్ని పన్ను చెల్లించాల్సిన మొత్తంలో చూపలేదని అధికారులు గుర్తించారు. లెక్కల్లో చూపని బంగారం కొనుగోళ్లు జరిగాయని కూడా అధికారులు గుర్తించారు. ఆభరణాల తయారీ చార్జీలను పెంచి చూపిస్తూ సంస్థ అక్రమాలకు పాల్పడిందని అధికారులు నిర్ధారించారు. లెక్కలు చూపని అద్దె రసీదులు, లెక్కలోకి రాని తుక్కు విక్రయాలు 7 కోట్ల రూపాయల వరకు సాగాయని కూడా గుర్తించారు.
రెండు సంస్థలపై నిర్వహించిన దాడుల్లో అధికారులు లెక్కలు చూపని 10 కోట్ల రూపాయల నగదు, ఆరు కోట్ల రూపాయల విలువ చేసే బంగారం స్వాధీనం చేసుకున్నారు.
తదుపరి విచారణ పురోగతిలో ఉన్నాయి.
(Visitor Counter : 83
ప్రధాన మంత్రి కార్యాలయం
ఖాదీ ప్రతి నిత్యం నవీన రికార్డుల నునెలకొల్పుతోంది: ప్రధాన మంత్రి
ఖాదీ తో దేశ ప్రజల అనుబంధం అనునిత్యం కొత్త కొత్త రికార్డుల ను నెలకొల్పుతోందని, అంతేకాకుండా దీని ద్వారా ఉద్యోగ కల్పన కు కూడా ప్రోత్సాహం లభిస్తోందని ప్రధాన మంత్రి శ్రీ నరేంద్ర మోదీ అన్నారు.
చేతివృత్తి కళాకారుల నైపుణ్యాల ను పెంచివేసి వారి ఆదాయాన్ని పెంచడం లో ఖాదీ గ్రామీణ పరిశ్రమ ఒక ప్రధానమైన పాత్ర ను పోషిస్తున్నట్లు సూక్ష్మ, లఘు మరియు మధ్యతరహా వ్యాపార సంస్థ ల  శాఖ కేంద్ర మంత్రి శ్రీ నారాయణ్ రాణే ఒక ట్వీట్ లో తెలియ జేశారు.
అంతేకాకుండా, కెవిఐసి 2022 ఏప్రిల్ ఒకటో తేదీ నాటి నుండి 2023 జనవరి 31 వ తేదీ వరకు చూస్తే ఖాదీ గ్రామీణ పరిశ్రమల కమిశన్  77887.97 కోట్ల రూపాయల ఉత్పాదన లు మరియు 108571.84 కోట్ల రూపాయల విలువైన విక్రయాల ను నమోదు చేసిందని, అంతేకాకుండా 1.72 కోట్ల ఉపాధి అవకాశాల ను కల్పించిందని కూడా ఆయన వెల్లడించారు.
ఎమ్ఎస్ఎమ్ఇ శాఖ మంత్రి ట్వీట్ కు ప్రధాన మంత్రి సమాధానాన్ని ఇస్తూ,
‘‘ఈ కార్యసాధన లు ప్రోత్సాహకరం గా ఉన్నాయి. ఖాదీ తో దేశ ప్రజల ఈ అనుబంధం ఉపాధి కి ప్రోత్సాహాన్ని ఇవ్వడం తో పాటుగా అనునిత్యం సరిక్రొత్త రికార్డుల ను నెలకొల్పుతోంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 487 డోసులు అందించారు
దేశవ్యాప్త క్రియాశీల కేసుల సంఖ్య 63,562
మొత్తం కేసుల్లో క్రియాశీల కేసులు 0.14%
ప్రస్తుత రికవరీ రేటు 98.67%
గత 24 గంటల్లో 8,175 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,50,649 కు పెరిగింది.
గత 24 గంటల్లో 10,542 కొత్త కేసులు నమోదయ్యాయి.
రోజువారీ పాజిటివిటీ రేటు 4.39%
వారపు పాజిటివిటీ రేటు 5.14%
గత 24 గంటల్లో చేసిన 2,40,014 కొవిడ్ పరీక్షలతో కలిపి ఇప్పటివరకు 92.46 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
సెంట్రల్ పూల్ కింద గోధుమల సేకరణ ఊపందుకుంటోంది, ఈ సీజన్కు 400 ఎల్ఎమ్టి సేకరణ లక్ష్యం సాకారం కానుంది
- లాక్డౌన్ సమయంలో ఎఫ్సీఐ పంపిన రైలు లోడ్ల సంఖ్య 2000లను దాటేసింది..
- దేశ వ్యాప్తంగా 2087 రైలు లోడ్ల ద్వారా 58.44 లక్షల మెట్రిక్ టన్నుల ఆహార ధాన్యాలు సరఫరా చేయబడ్డాయి
దేశంలోని అన్ని ప్రధాన రాష్ట్రాలలో గోధుమల సేకరణ చాలా వేగంగా సాగుతోంది. సెంట్రల్ పూల్ విధానంలో భాగంగా ఈ నెల 26వ తేదీ నాటికి 88.61 లక్షల మెట్రిక్ టన్నుల  గోధుమల సేకరణ జరిగింది. ఇందులో 48.27 ఎల్ఎమ్టీల గోధుమలు పంజాబ్ రాష్ట్రం నుంచి, 19.07 ఎల్ఎమ్టీల గోధుమలు హర్యానా రాష్ట్రం నుంచి సేకరించడం జరిగింది. ఈ ఏడాది గోధుమల సేకరణలో ఇప్పటి వరకు ఈ రెండు రాష్ర్టాల నుంచి ప్రధాన సహకారం అందింది.
ప్రస్తుత సేకరణ వేగంతో చూస్తే ఈ సీజన్కు లక్ష్యంగా ఉంచిన 400 ఎల్ఎమ్టీ గోధుమల సేకరణ త్వరలోనే సాకారమయ్యే అవకాశం కనిపిస్తోంది.
రైతులకు ఎలాంటి బాధలు రాకుండా చర్యలు..
కోవిడ్-19 వైరస్ వ్యాప్తి ముప్పు పొంచి ఉన్న ఈ తరుణంలో తగిన ముందస్తు జాగ్రత్తలు తీసుకోవడంతో పాటు మండీలలో సామాజిక దూరం ఉండేలా చూసుకుంటూనే ధాన్యం సేకరణ కార్యక్రమాలు చేపడుతున్నారు. ముఖ్యంగా రైతులు ఎలాంటి బాధలకు గురికాకుండా ఉండేలా అన్ని ఏర్పాట్లు చేస్తున్నారు. ఆహార ధాన్యాలను మిగులు కలిగి ఉన్న ప్రాంతాల నుండి వాటిని వినియోగించే ప్రాంతాలకు పంపించేలా ఫుడ్ కార్పొరేషన్ ఆఫ్ ఇండియా  లాక్డౌన్ కాలంలో పంపిన ఆహార ధాన్యాలు రైలు లోడ్ల పరంగా 2000 సంఖ్యను దాటేసింది. సోమవారం  వరకు భారత ప్రభుత్వ వివిధ పథకాల కింద ఆహార ధాన్యాల అవసరాలను తీర్చడానికి మొత్తం 58.44 లక్షల మెట్రిక్ టన్నుల ఆహార ధాన్యాలతో 2087 రైలు లోడ్లు పంపించబడ్డాయి. ఇదే సమయంలో 53.47 ఎల్ఎమ్టీ సరుకు మోస్తున్న 1909 రేక్లను అన్లోడ్ చేయడం కూడా జరిగింది. ఆహారధాన్యాలను వినియోగించే వివిధ రాష్ట్రాల్లోని అనేక కీలక అన్లోడ్ కేంద్రాలలో హాట్స్పాట్లు, కంటయిన్మెంట్ జోనులుగా ప్రకటించడం వలన తీవ్ర అవరోధాలు ఎదురయినప్పటికీ.. ఈ స్థాయిలో ఆహార ధాన్యాల అన్లోడ్ జరగడం విశేషం.
కేంద్ర, రాష్ట్ర ప్రభుత్వాలు క్రమంగా ఆంక్షలను సడలిస్తుండడంతో రాబోయే రోజుల్లో అన్లోడ్ వేగం మరింత పెరుగుతుందని భావిస్తున్నారు.
పీఎంజీకేఏకు ప్రత్యేక ఏర్పాటు..
ప్రధాన్ మంత్రి గారిబ్ కళ్యాణ్ యోజన  కింద వ్యక్తి ఒక్కరికి ఐదు కిలోల మేర ఆహార ధాన్యాలను ఉచితంగా పంపిణీ చేసేందుకు వీలుగా ఎఫ్సీఐ ధాన్యాల సరఫరా కార్యకలాపాలు మెరుగ్గా ముందుకు సాగుతున్నాయి. కేంద్ర పాలిత ప్రాంతాలైన లడాఖ్ మరియు లక్షద్వీప్లకు మొత్తం మూడు నెలలకు అవసరమైన పూర్తి కోటాను చేరవేత ఇప్పటికే పూర్తయింది. కాగా మరో 7 రాష్ట్రాలు జూన్ నెల కోటాను, దాదాపు 20 రాష్ట్రాలు ప్రస్తుతం మే నెల కోటాను తీసుకుంటున్నాయి. 8 రాష్ట్రాలు ఏప్రిల్ నెల కోటాను తీసుకుంటున్నారు ఇది నెలాఖరులోగా పూర్తవుతుందని భావిస్తున్నారు. అన్ని రాష్ట్రాల్లో ఆహార ధాన్యాల అవసరాలను తీర్చడానికి గాను ఎఫ్సీఐ తగినన్ని నిల్వలను ఉంచేలా తగిన ఏర్పాట్లు చేసింది. పశ్చిమ బెంగాల్ విషయంలో 3 నెలల అదనపు కేటాయింపులకు గాను సుమారు 9 లక్షల మెట్రిక్ టన్నుల ఆహార ధాన్యాలు అవసరం. తక్కువ వ్యవధిలో తగినంత ఆహార ధాన్యాలు లభించేలా చూడటానికి వీలుగా 4 రాష్ట్రాల నుండి ఏకకాలంలో 227 రైలు లోడ్ బియ్యాన్ని రాష్ట్రంలోని వివిధ ప్రాంతాలకు తరలించడానికి ఇప్పటికే ప్రణాళికలను సిద్ధం చేసి పెట్టింది. ప్రధానంగా తెలంగాణ, ఆంధ్రప్రదేశ్, ఛత్తీస్గఢ్, ఒడిశా రాష్ట్రాల నుంచి వీటిని తరలించేలా ప్రణాళికలను రూపొందించారు.
(
రక్షణ మంత్రిత్వ శాఖ
ఉత్తరాఖండ్ లోని హల్ద్వానీలో 500 పడకల కోవిడ్ కేర్ ఆస్పత్రిని ఏర్పాటు చేసిన డిఆర్డిఓ
హల్ద్వానీలో డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  ఏర్పాటు చేసిన 500 పడకల కోవిడ్ కేర్ ఆస్పత్రిని 2021 జూన్ 02 న ఉత్తరాఖండ్ ముఖ్యమంత్రి శ్రీ తీరత్ సింగ్ రావత్ ప్రారంభించారు. ఈ సదుపాయంలో 375 ఆక్సిజన్ పడకలు, వెంటిలేటర్లతో 125 ఐసియు పడకలు ఉన్నాయి. . 100 శాతం పవర్ బ్యాకప్తో, ఇది అన్ని వాతావరణ పరిస్థితులకు కేంద్రంగా ఎయిర్ కండిషన్ ఏర్పాటు చేసారు. పాథాలజీ ప్రయోగశాల, ఫార్మసీ, ఎక్స్-రే, ఇసిజి మొదలైనవి ఈ సదుపాయంలో అంతర్లీనంగా ఉన్నాయి. ఈ కేంద్రం 2021 జూన్ 03 నుండి పూర్తిగా పనిచేయనుంది.
ఆధునిక సిస్టమ్ సాఫ్ట్వేర్ ద్వారా సరైన పర్యవేక్షణ మరియు ఆసుపత్రి నిర్వహణ కోసం వై-ఫై, సిసిటివిలు మరియు హెల్ప్లైన్ నంబర్తో కూడిన నియంత్రణ కేంద్రం కూడా దీనిలో ఏర్పాటు చేశారు. ఈ సదుపాయాన్ని నడపడానికి వైద్యులు, నర్సింగ్ సిబ్బంది హల్ద్వానీలోని ప్రభుత్వ వైద్య కళాశాల నుండి ఇక్కడ నియమించారు.
21 రోజుల్లో నిర్మించిన ఈ ఆసుపత్రి, ప్రతికూల వాతావరణ పరిస్థితులలో నిర్విరామంగా పనిచేసిన 350 మంది ఉద్యోగుల కృషి ఉంది. దేశవ్యాప్తంగా లొక్డౌన్ ఉన్నప్పటికీ నిర్దిష్ట కాలంలో పూర్తీ చేయాలనే లక్ష్యాన్ని ఒక సవాలుగా తీసుకుని ఈ ఆస్పత్రిని సిద్ధం చేశారు. ఫైర్ డిటెక్షన్ అలారం సిస్టమ్, ఫైర్ హైడ్రాంట్లు మరియు అగ్నిమాపక పరికరాల ఏర్పాటు వంటి తప్పనిసరి అగ్ని భద్రతా నిబంధనలు పాటించారు.
(ప్రస్తుత కోవిడ్ పరిస్థితిలో, ఈ కోవిడ్ కేర్ సెంటర్ ఉత్తరాఖండ్ ప్రజలకు చాల అమూల్యమైనది. ఇది మహమ్మారి సమయంలో సకాలంలో అవసరమైన వైద్య సంరక్షణను అందిస్తుంది. ఉత్తరాఖండ్కు చెందిన, భారత సైన్యం 17 వ చీఫ్ అయిన దివంగత జనరల్ బిపిన్ చంద్ర జోషి పేరు మీద ఇది అంకితం చేశారు.
ఈ కార్యక్రమంలో పార్లమెంటు సభ్యుడు డాక్టర్ అజయ్ భట్, ఉత్తరాఖండ్ ప్రభుత్వ మంత్రి శ్రీ బన్సిధర్ భగత్, ప్రతిపక్ష నేత డాక్టర్ ఇందిరా హృదయేష్, డిఆర్డిఓ & రాష్ట్ర ప్రభుత్వ ఉన్నతాధికారులు పాల్గొన్నారు. ఈ మహమ్మారి సమయంలో నిరంతర సహాయం చేస్తున్న డిఆర్డిఓని రక్షణ మంత్రి శ్రీ రాజనాథ్ సింగ్ ప్రశంసించారు. రక్షణ శాఖ ఆర్ అండ్ డి కార్యదర్శి, డిఆర్డిఓ చైర్మన్ డాక్టర్ జి. సతీష్ రెడ్డి ఈ పనిలో పాల్గొన్న బృందం చేసిన కృషిని ప్రశంసించారు. ఇందుకు సహకరించిన ఉత్తరాఖండ్ ప్రభుత్వానికి ధన్యవాదాలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
ఎఫ్ఎస్ఎస్ఏఐ ప్రపంచ ఆహార భద్రత దినోత్సవ కార్యక్రమాన్ని ఉద్దేశించి డిజిటల్ ప్రసంగం చేసిన డాక్టర్ హర్ష్ వర్ధన్
"ఆహార పదార్థాలు ద్వారా వచ్చే వ్యాధులు పెరగడం ఆందోళనకారం, వీటిపై మాకు సంవత్సరానికి దాదాపు 15 బిలియన్ డాలర్లు ఖర్చు అవుతుంది"
ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా  ఈ రోజు నిర్వహించిన వర్డ్ ఫుడ్ సేఫ్టీ డే వేడుకలకు కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ హాజరయ్యారు. ఆహారం వ్యవసాయ లేదా వాణిజ్య వస్తువులే కాదు, ప్రజారోగ్య సమస్యకి కూడా ముఖ్యమనే విషయాన్ని దృష్టిలో పెట్టుకునేందుకు ఈ రోజు ప్రపంచవ్యాప్తంగా జరుపుకుంటారు.
మనం తీసుకునే ఆహరం భద్రత, పౌష్టికమైనదిగా ఉండేలా చూడాల్సిన అవసరం ఉందని, ఈ వ్యవస్థతో భాగస్వామ్యులైన వారంతా దృష్టిలో పెట్టుకోవాలని కేంద్ర మంత్రి అన్నారు.
“ఆహార భద్రత మొత్తం ఆహార గొలుసుతో పాటు, వ్యవసాయం, ప్రభుత్వం, పరిశ్రమ మరియు వినియోగదారులు అనే మూడు రంగాలతో అనుసంధానమై సమగ్రంగా ఉండాలి. ఆరోగ్య భద్రత పోషకాహార విధానాలు, పోషకాహార విద్యలో ఆహార భద్రత ఒక ముఖ్యమైన అంశంగా ఏర్పడటం కూడా అవసరం. ఆహార పదార్థాల వల్ల వచ్చే సమస్యలు నివారించడానికి, గుర్తించడానికి సహాయపడే చర్యను ప్రేరేపించాలని మేము లక్ష్యంగా పెట్టుకున్నాము అలా చేయడం ద్వారా మేము ఆహార భద్రత, మానవ ఆరోగ్యం, ఆర్థిక శ్రేయస్సు, మార్కెట్ యాక్సెస్ మరియు స్థిరమైన అభివృద్ధికి తోడ్పడతాము ” అని కేంద్ర మంత్రి డాక్టర్ హర్ష్ వర్ధన్ అన్నారు.
“ఆహార గొలుసులు సుదీర్ఘంగా, సంక్లిష్టంగా మరియు ప్రపంచీకరించబడినప్పుడు, వివిధ వ్యాధులకు దారితీసే ఆహార కలుషితం జరుగుతుండడం ఇపుడు పెరుగుతున్న ఆందోళన , మాకు సంవత్సరానికి దాదాపు 15 బిలియన్ డాలర్లు ఖర్చు అవుతుంది. 2030 నాటికి, ఆహార పదార్థాల ద్వారా ఉత్పన్నమయ్యే వ్యాధులు ఏటా 150 నుండి 177 మిలియన్లకు పెరుగుతాయని భావిస్తున్నాం ” అని కేంద్ర మంత్రి తెలిపారు.
ప్రపంచవ్యాప్తంగా కోవిడ్-19 తీవ్రమవ్వడంతో, సురక్షితమైన ఆహారం, పోషణ, రోగనిరోధక శక్తి మరియు సుస్థిరతపై దృష్టి పెరిగింది. “నివారణ ఆరోగ్య సంరక్షణపై దృష్టి పెట్టడం చాలా ముఖ్యమైనది, ఎందుకంటే ఇది వ్యాధుల భారాన్ని తగ్గిస్తుంది. డయాబెటిస్, రక్తపోటు, ఊబకాయం, పోషకాహార, ఆహార సంబంధిత వ్యాధుల పెరుగుతున్న భారాన్ని పరిష్కరించడంలో సహాయపడుతుంది "
ఆహార భద్రతను మెరుగుపరచడానికి, గట్టి నిబంధనలు, ఆహారాన్ని పరీక్షించడానికి మెరుగైన ప్రయోగశాలలు, క్షేత్ర స్థాయిలో నిబంధనలను మరింత కఠినంగా అమలు చేయడం మరియు ఆహార నిర్వహణదారుల శిక్షణ మరియు సామర్థ్యం పెంపుతో పాటు నిఘా వంటి అనేక రంగాలలో నిరంతర పెట్టుబడులు అవసరం. ప్రతి ఒక్కరికీ సురక్షితమైన, ఆరోగ్యకరమైన మరియు స్థిరమైన ఆహారాన్ని కల్పించడం ద్వారా దేశ ఆహార పర్యావరణ వ్యవస్థను మార్చడానికి ప్రభుత్వ ప్రధాన ప్రయత్నం ‘ఈట్ రైట్ ఇండియా’ ను జాతీయ ఉద్యమంగా మార్చాల్సిన అవసరం ఉంది" అని కేంద్ర మంత్రి స్పష్టం చేశారు.
“ఈ సంవత్సరం ప్రపంచ ఆహార భద్రత దినోత్సవం ఇతివృత్తం -‘ రేపటి ఆరోగ్యానకి సురక్షితమైన ఆహారం ’. సురక్షితమైన ఆహారం ఉత్పత్తి మరియు వినియోగం ప్రజలకు, ఆర్థిక వ్యవస్థకు తక్షణ మరియు దీర్ఘకాలిక ప్రయోజనాలను కలిగి ఉందని స్పష్టం చేస్తుంది” అని ఆయన చెప్పారు.
ఆహార భద్రత బాధ్యతను పంచుకునేందుకు, దానితో సంబంధం ఉన్న సమస్యలను సంపూర్ణంగా పరిష్కరించడానికి ప్రతిన బూనాలని హాజరైన ప్రతి ఒక్కరినీ ఆహ్వానిస్తూ మంత్రి తన ప్రసంగాన్ని ముగించారు.
మొత్తం ప్రసంగ పాఠాన్ని ఈ లింక్ లో చూడవచ్చు: https://youtu.be/P6sKME3H3pg